Odločba Komisije

z dne 24. februarja 2000

o spremembi Odločbe Komisije 79/542/EGS ter odločb 92/260/EGS, 93/195/EGS in 93/197/EGS glede pogojev v zvezi z zdravstvenim varstvom živali za začasni uvoz, ponovni vstop in uvoz registriranih konjev v Skupnost iz Republike Koreje

(notificirano pod dokumentarno številko K(2000) 472)

(Besedilo velja za EGP)

(2000/209/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali za premike in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti členov 12, 13, 15, 16, ter člena 19(ii) Direktive,

ob upoštevanju naslednjega:

(1) Odločba Sveta 79/542/EGS [2], kakor je bila nazadnje spremenjena z Odločbo Komisije 2000/2/ES [3], določa seznam tretjih držav, iz katerih države članice odobrijo uvoz goveda, svinj, kopitarjev, ovc in koz, svežega mesa in mesnih izdelkov.

(2) Pogoji v zvezi z zdravstvenim varstvom in izdajo veterinarskih spričeval za začasni uvoz, uvoz in ponovni vstop registriranih konjev so določeni v odločbah Komisije 92/260/EGS [4] in 93/197/EGS [5], kakor sta bili nazadnje spremenjeni z odločbama Komisije 1999/613/ES [6] in 93/195/EGS [7], kakor je bila nazadnje spremenjena z Odločbo 1999/558/ES [8].

(3) Po veterinarski inšpekcijski misiji Komisije v Republiki Koreji je videti, da je zdravstveno stanje živali pod zadovoljivim nadzorom veterinarskih služb.

(4) Veterinarski organi v Republiki Koreji so podali pisno izjavo, da bodo v 24 urah s telefaksom, telegramom ali teleksom obvestili Komisijo in države članice o potrditvi katere od kužnih ali nalezljivih bolezni kopitarjev, navedenih v Prilogi A k Direktivi 90/426/EGS, ki jih je v državi obvezno treba prijaviti, in pravočasno o vseh spremembah politike cepljenja ali uvoza v zvezi s kopitarji.

(5) Po seroloških raziskovanjih, opravljenih med pripravami na olimpijske igre leta 1986, in ob upoštevanju rezultatov zgoraj navedene inšpekcijske misije bi bilo treba državo obravnavati kot prosto smrkavosti in spolne kuge konj že vsaj šest mesecev, primerov konjske kuge, venezuelskega encefalomielitisa kopitarjev in vezikularnega stomatitisa pa nikoli ni bilo.

(6) Republike Koreje ni mogoče obravnavati kot proste japonskega B encefalitisa in v njej poteka cepljenje proti tej bolezni.

(7) Treba je sprejeti pogoje v zvezi z zdravstvenim varstvom živali in izdajo veterinarskih spričeval v skladu s stanjem zdravstvenega varstva živali v zadevni državi; ta primer se nanaša samo na registrirane konje.

(8) Zaradi jasnosti bi bilo treba uporabljati kodo države ISO za spremembe seznama tretjih držav.

(9) Odločbo 79/542/EGS ter odločbe 92/260/EGS, 93/195/EGS in 93/197/EGS je treba ustrezno spremeniti.

(10) Ukrepi, predvideni v tej odločbi, so skladni z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

V Delu 2 Priloge k Odločbi 79/542/EGS se v posebni stolpec za registrirane konje v skladu z abecednim redom ISO kode države vnese naslednja vrstica:

"KR | Republika Koreja | x" | |

Člen 2

Odločba 92/260/EGS se spremeni:

(1) Seznam tretjih držav v skupini C v Prilogi I se nadomesti z naslednjim:

"Kanada (CA), Hongkong (HK), Japonska (JP), Republika Koreja (KR), Makao (MO), Malezija (polotok) (MY), Singapur (SG), Tajska (TH), Združene države Amerike (US)".

(2) Naslov veterinarskega spričevala, določenega v Prilogi II C, se nadomesti z naslednjim:

"VETERINARSKO SPRIČEVALO

za začasni uvoz registriranih konjev na ozemlje Skupnosti iz Kanade, Hongkonga, Japonske, Republike Koreje, Makaa, Malezije (polotok), Singapurja, Tajske, Združenih držav Amerike za obdobje, krajše od 90 dni".

(3) "Republika Koreja (KR)" se doda v tretji alinei odstavka (d) v poglavju III Priloge II C.

(4) V opombi pod črto [9] v Prilogi II C se besedilo "Hongkong, Japonska, Makao, Malezija (polotok), Singapur in Tajska" nadomesti z besedilom "Hongkong, Japonska, Republika Koreja, Makao, Malezija (polotok), Singapur, Tajska".

(5) "Republika Koreja (KR)" se doda v tretji alinei, poglavje III, točka (d) Prilog II A, B, D in E.

Člen 3

Odločba 93/195/EGS se spremeni:

(1) Seznam tretjih držav v skupini C v Prilogi I se nadomesti z naslednjim:

"Kanada (CA), Hongkong (HK), Japonska (JP), Republika Koreja (KR), Makao (MO), Malezija (polotok) (MY), Singapur (SG), Tajska (TH), Združene države Amerike (US)".

(2) Seznam tretjih držav skupine C v naslovu veterinarskega spričevala, določenega v Prilogi II, se nadomesti z naslednjim:

"Kanada, Hongkong, Japonska, Republika Koreja, Makao, Malezija (polotok), Singapur, Tajska, Združene države Amerike".

Člen 4

Odločba 93/197/EGS se spremeni:

(1) Seznam tretjih držav v skupini C v Prilogi I se nadomesti z naslednjim:

"Kanada (CA), Hongkong (HK), Japonska (JP), Republika Koreja (KR), Makao (MO), Malezija (polotok) (MY), Singapur (SG), Tajska (TH), Združene države Amerike (US)".

(2) Naslov veterinarskega spričevala, določenega v Prilogi II C, se nadomesti z naslednjim:

"VETERINARSKO SPRIČEVALO

za uvoz registriranih konjev na ozemlje Skupnosti iz Hongkonga, Japonske, Republike Koreje, Makaa, Malezije (polotok), Singapurja, Tajske, in uvoz registriranih kopitarjev in kopitarjev za razplod in proizvodnjo iz Kanade, Združenih držav Amerike".

(3) V opombi pod črto (5) v Prilogi II C se "Hongkong, Japonska, Makao, Malezija (polotok), Singapur in Tajska" nadomesti z "Hongkong, Japonska, Republika Koreja, Makao, Malezija (polotok), Singapur, Tajska".

Člen 5

Ta odločba je naslovljena na države članice.

V Bruslju, 24. februarja 2000

Za Komisijo

David Byrne

Član Komisije

[1] UL L 224, 18.8.1990, str. 42.

[2] UL L 146, 14.6.1979, str. 15.

[3] UL L 1, 4.1.2000, str. 17.

[4] UL L 130, 15.5.1992, str. 67.

[5] UL L 86, 6.4.1993, str. 16.

[6] UL L 243, 15.9.1999, str. 12.

[7] UL L 86, 6.4.1993, str. 1.

[8] UL L 211, 11.8.1999, str. 53.

[9] UL L 243, 15.9.1999, str. 12.

--------------------------------------------------